Tarponikalat

Tarponikalat (Elopiformes) on viuhkaeväisten luokkaan kuuluva kalalahko, johon kuuluu kaksi heimoa: hopeakalat (Elopidae) ja tarponit (Megalopidae) Vaikka hopeakaloja kutsutaan englanniksi ja saksaksi ”naiskaloiksi” (, ), niitä ei pidä sekoittaa suomeksi naiskaloiksi nimettyyn sukulaislahkoonsa Albuliformes. Tarponikalojen lahkoon kuuluu yhteensä yhdeksän nykyisin elävää lajia.

Tarponikalojen läheisimpiä sukulaisia ovat Albuliformes-lahkon naiskalat ja trissat. Tarponikalojen kuono on kuitenkin naiskaloista poiketen selvästi ylöspäin työntyvä. Naiskalojen tapaan tarponikalat kykenevät hengittämään ilmaa uimarakkoonsa, minkä ansiosta ne voivat tulla toimeen vähähappisissakin vesissä. Sekä tarponi- että naiskalat kuuluvat samaan ylälahkoon Elopomorpha, johon kuuluvat myös ankeriaskalat. Tarponikalat edustavat koko ylälahkon lajien kantamuotoja. Kaikkien tämän ryhmän kalalajien elämänkiertoon kuuluu nauhamainen leptocephalus-toukka, joka ei lainkaan muistuta aikuista kalaa.<ref name=EoF>{{Kirjaviite | Tekijä = McCosker, John F. (1998)| Nimeke=  S. 85–86 | Vuosi =1998 | Luku = | Sivu = | Selite =Teoksessa: Paxton, J.R. & Eschmeyer, W.N.: Encyclopedia of Fishes| Julkaisupaikka =San Diego | Julkaisija =Academic Press | Tunniste = ISBN 0-12-547665-5 | www = | www-teksti = | Tiedostomuoto = | Viitattu = 11.9.2009 | Kieli = }}</ref> 

Lahkon suurikokoisin ja tunnetuin laji on Atlantin valtameren rannikkoalueilla elävä tarponi (Megalops atlanticus''), joka voi kasvaa jopa 2,5 metrin mittaiseksi ja painaa 160 kiloa.

Lähteet